***……… (sz.) napirend***

Előterjesztve: Közoktatási, Közművelődési, Sport,

Egészségügyi, Szociális és Lakásügyi Bizottsághoz

# E L Ő T E R J E S Z T É S

**a Képviselő-testület 2023. július 19-i rendkívüli ülésére**

## Tárgy: Alapítványok támogatása a 2023. évi *„*Kulturális, közművelődési és színházi keret*”* terhére

Készítette: ……………………………  
 Ötvös Zoltán sk.

osztályvezető

Egyeztetve:

……………………………

Kovács Márton sk.

alpolgármester

……………………………

Vargáné Luketics Gabriella sk.

igazgató

Látta: ……………………………

dr. Szalai Tibor

jegyző

……………………………

dr. Silye Tamás

jegyzői igazgató

*A napirend tárgyalása zárt ülést nem igényel.*

**Tisztelt Képviselő-testület!**

A Képviselő-testület az Önkormányzat 2023. évi költségvetéséről szóló 6/2023.(II.28.) önkormányzati rendelet 9. sz. tábla II/a/2. *„*Kulturális, közművelődési és színházi keret*”* jogcímen, és a II/c/4. sor *„*Kulturális, közművelődési és színházi keretből adott támogatás*”* jogcímeken mindösszesen 27 500 eFt előirányzatot hagyott jóvá, amely felhasználására a rendelet 11. § (1) bekezdés b) pontja szerint Közoktatási, Közművelődési, Sport, Egészségügyi, Szociális és Lakásügyi Bizottság jogosult.

A Bizottság a színházi keretre - a 74/2023.(III.28.) határozatával - 18 500 eFt-ot hagyott jóvá.

A pályázat a bizottság döntése alapján kiírásra került, és a kiírt határidőn belül eredményesen lezárult.

A Bizottság a 2023. június 23-ai ülésén döntött a pályázó előadó-művészeti szervezetek támogatásáról.

Ennek keretében három alapítvány részére nyújtott támogatást:

AULEA Alapítvány 250.000 Ft - 206/2023.(VI.23.) határozat

MŰHELY Alapítvány 900.000 Ft - 212/2023.(VI.23.) határozat

TÁP Színház és Összművészeti Alapítvány 1.000.000 Ft - 215/2023.(VI.23.) határozat

A Magyarország helyi önkormányzatairól szóló 2011. évi CLXXXIX. törvény 42. § 4. pontja értelmében a Képviselő-testület át nem ruházható hatáskörébe tartozik az alapítványi forrás átvétele és átadása. Ezzel összhangban a hivatkozott Rendelet 11. § (4) bekezdése tartalmazza, hogy *az alapítványok támogatására vonatkozó döntés nyomán a támogatás csak a Képviselő-testület jóváhagyásával folyósítható.*

Kérem a Tisztelt Képviselő-testületet az előterjesztés megtárgyalására és a határozati javaslat elfogadására!

**Határozati javaslat**

A Képviselő-testület a Közoktatási, Közművelődési, Sport, Egészségügyi, Szociális és Lakásügyi Bizottság döntése nyomán az Önkormányzat 2023. évi költségvetéséről szóló 6/2023. (II.28.) önkormányzati rendelet 9. számú táblájában szereplő *„*Kulturális, közművelődési és színházi keret*”* és *„*Kulturális, közművelődési és színházi keretből adott támogatás*”* jogcímek előirányzata terhére az alábbi alapítványi támogatások folyósítását jóváhagyja:

AULEA Alapítvány (székhely: 1024 Budapest, Keleti Károly utca 8.) 250.000 Ft

MŰHELY Alapítvány (székhely: 1094 Budapest, Liliom u. 41.) 900.000 Ft

TÁP Színház és Összművészeti Alapítvány (székhely: 1074 Budapest, Dohány u. 16-18.) 1.000.000 Ft

**Felelős:** Polgármester

**Határidő:** 2023. július 31.

*(A határozati javaslat elfogadásához egyszerű többségű szavazás szükséges.)*

**Budapest, 2023. július 12.**

**Kiss Roland sk.**  KKSEB Bizottság elnök